SET ปิดเหลือบวก 0.08 จุด นลท.ขายลดเสี่ยง รอผลประชุม “ECB” คืนนี้
SET ปิดเหลือบวก 0.08 จุด เผชิญแรงขายทำกำไรลดความเสี่ยงระหว่างรอผล ECB ปรับดอกเบี้ย และถ้อยแถลงประธานเฟด ประกอบกับราคาน้ำมันยังลงกดดันกลุ่มพลังงาน ให้แนวต้าน 1,660-1,665 จุด แนวรับ 1,625-1,630 จุด
SET ปิดเหลือบวก 0.08 จุด เผชิญแรงขายทำกำไรลดความเสี่ยงระหว่างรอผล ECB ปรับดอกเบี้ย และถ้อยแถลงประธานเฟด ประกอบกับราคาน้ำมันยังลงกดดันกลุ่มพลังงาน ให้แนวต้าน 1,660-1,665 จุด แนวรับ 1,625-1,630 จุด
8 ก.ย. 2565

นายชัยพร น้อมพิทักษ์เจริญ รองกรรมการผู้จัดการสายงานค้าหลักทรัพย์บุคคล บล.บัวหลวง กล่าวว่า ตลาดหุ้นไทยวันนี้ช่วงเช้าดีดขึ้นมาได้ดีก่อนจะค่อยๆย่อตัวลงมาแกว่งไซด์เวย์บวกสลับลบในช่วงบ่าย จากแรงขายทำกำไรลดความเสี่ยงก่อนที่คืนนี้จะมีปัจจัยสำคัญต่อตลาด ได้แก่ การประชุมธนาคารกลางยุโรป (ECB) ซึ่งตลาดคาดว่ามีโอกาสจะปรับขึ้นดอกเบี้ย 0.75% เพื่อสู้กับเงินเฟ้อ รวมถึงรอติดตามถ้อยแถลงของประธานธนาคารกลางสหรัฐฯ (เฟด)
ขณะเดียวกันยังมีปัจจัยกดดันส่วนหนึ่งมาจากกลุ่มพลังงาน หลังจากราคาน้ำมันยังมีทิศทางปรับตัวลงต่อ ส่งผลกดดันดัชนีในช่วงบ่ายนี้ แต่ภาพรวมยังสามารถยืนบวกได้เล็กน้อย ส่วนตลาดหุ้นอื่นในภูมิภาคเอเชียส่วนใหญ่วันนี้ปรับตัวเพิ่มขึ้นรับปัจจัยหนุนเงินดออลาร์สหรัฐฯอ่อนค่าลงมาเล็กน้อย และอัตราผลตอบแทนพันธบัตรรัฐบาลสหรัฐฯ (Bind yield) ย่อตัวลง
สำหรับแนวโน้มตลาดหุ้นไทยพรุ่งนี้คาดว่าแกว่งไซด์เวย์ คืนนี้เกาะติดการประชุม ECB หากออกมาเป็นไปตามตลาดคาดจะแกว่งตัวไซด์เวย์ต่อ แต่มองดัชนีตลาดหุ้นไทยตอนนี้อัพไซด์เริ่มจำกัดทำให้ไปต่อค่อนข้างยาก และนักลงทุนต่างชาติยังคงขายออกมาต่อเนื่อง ทำให้แรงหนุนดัชนีที่ส่งผลอย่างมีนัยสำคัญยังมีไม่มาก
โดยให้แนวต้าน 1,660-1,665 จุด แนวรับ 1,625-1,630 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 3,823.28 ล้านบาท ปิดที่ 604.00 บาท เพิ่มขึ้น 32.00 บาท
PTTEP มูลค่าการซื้อขาย 2,773.51 ล้านบาท ปิดที่ 160.00 บาท ลดลง 5.00 บาท
PTT มูลค่าการซื้อขาย 2,455.94 ล้านบาท ปิดที่ 36.25 บาท ลดลง 0.75 บาท
GULF มูลค่าการซื้อขาย 2,298.88 ล้านบาท ปิดที่ 55.50 บาท ลดลง 0.50 บาท
EA มูลค่าการซื้อขาย 2,272.45 ล้านบาท ปิดที่ 86.00 บาท ลดลง 0.50 บาท